CELEX: 62012CA0336
Language: lt
Date: 2013-10-10 00:00:00
Title: Byla C-336/12: 2013 m. spalio 10 d. Teisingumo Teismo (antroji kolegija) sprendimas byloje ( Østre Landsret (Danija) prašymas priimti prejudicinį sprendimą) Ministeriet for Forskning, Innovation og Videregående Uddannelser prieš Manova A/S (Prašymas priimti prejudicinį sprendimą — Viešieji pirkimai — Direktyva 2004/18/EB — Vienodo požiūrio principas — Ribotas konkursas — Skelbimas apie konkursą — Prašymas įtraukti į paraišką naujausias paskelbtas balanso ataskaitas — Šių ataskaitų nebuvimas tam tikrų kandidatų paraiškose — Perkančiosios organizacijos teisė prašyti, kad šie kandidatai pateiktų jai minėtas ataskaitas pasibaigus paraiškų pateikimo terminui)

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/34
            
         2013 m. spalio 10 d. Teisingumo Teismo (antroji kolegija) sprendimas byloje (Østre Landsret (Danija) prašymas priimti prejudicinį sprendimą) Ministeriet for Forskning, Innovation og Videregående Uddannelser prieš Manova A/S
   
   (Byla C-336/12) (1)
   
   (Prašymas priimti prejudicinį sprendimą - Viešieji pirkimai - Direktyva 2004/18/EB - Vienodo požiūrio principas - Ribotas konkursas - Skelbimas apie konkursą - Prašymas įtraukti į paraišką naujausias paskelbtas balanso ataskaitas - Šių ataskaitų nebuvimas tam tikrų kandidatų paraiškose - Perkančiosios organizacijos teisė prašyti, kad šie kandidatai pateiktų jai minėtas ataskaitas pasibaigus paraiškų pateikimo terminui)
   2013/C 344/59
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Østre Landsret
   
   
      Šalys pagrindinėje byloje
   
   
      Ieškovė: Ministeriet for Forskning, Innovation og Videregående Uddannelser
   
   
      Atsakovė: Manova A/S
   
   
      Dalykas
   
   Prašymas priimti prejudicinį sprendimą — Østre Landsret — 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132) II priedo B dalies išaiškinimas — Vienodo požiūrio principas — Perkančioji organizacija, kaip išankstinės kvalifikacinės atrankos sąlygą numačiusi, kad kandidatas turi pateikti savo naujausią balanso ataskaitą — Kandidatams, kurie savo naujausių balanso ataskaitų nepateikė kartu su paraiška dalyvauti išankstinėje kvalifikacinėje atrankoje, adresuotas perkančiosios organizacijos prašymas pateikti jai trūkstamas ataskaitas, nepaisant to, kad pasibaigęs paraiškų dalyvauti išankstinėje kvalifikacinėje atrankoje pateikimo terminas.
   
      Rezoliucinė dalis
   
   Vienodo požiūrio principą reikia aiškinti taip, kad pagal jį perkančiajai organizacijai nedraudžiama, pasibaigus paraiškų dalyvauti konkurse pateikimo terminui, prašyti kandidato pateikti jo situaciją apibūdinančius dokumentus, kaip antai paskelbtos balanso ataskaitos, kai aplinkybę, kad tokie dokumentai egzistavo prieš pasibaigiant paraiškų dalyvauti konkurse pateikimo terminui, galima objektyviai patikrinti, jei minėto konkurso dokumentuose nebuvo aiškiai nustatyta pareiga pateikti tokius dokumentus, kurios neįvykdžius paraiška bus atmesta. Toks prašymas neturi būti nepagrįstai palankus ar nepalankus kandidatui ar kandidatams, kuriems jis skirtas.
   
      (1)  OL C 287, 2012 9 22.